Document ID: 31999D0204

Komisjoni otsus,
25. veebruar 1999,
millega muudetakse otsust 92/452/EMÜ, millega kehtestatakse kolmandate riikide heakskiidetud embrüokogumisrühmade ja embrüotootmisrühmade nimekirjad veiste embrüote ekspordiks ühendusse
(avaldatud numbri K(1999) 417 all)
(EMPs kohaldatav tekst)
(1999/204/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 25. septembri 1989. aasta direktiivi 89/556/EMÜ loomatervishoiu nõuete kohta, millega reguleeritakse koduveiste embrüote ühendusesisest kaubandust ja kolmandatest riikidest importimist, [1] viimati muudetud Austria, Soome ja Rootsi ühinemisaktiga, ja eriti selle artiklit 8,
ning arvestades, et:
komisjoni otsusega 92/452/EMÜ, [2] viimati muudetud otsusega 97/249/EÜ, [3] kehtestatakse kolmandates riikides heakskiidetud embrüokogumisrühmade nimekiri koduveiste embrüote eksportimiseks ühendusse;
Austraalia, Kanada ja Ameerika Ühendriikide pädevad veterinaarteenistused on esitanud taotlused muudatuste tegemiseks nimekirjades, kus on loetletud nende territooriumil ametlikult heakskiidetud rühmad koduveiste embrüote ühendusse eksportimiseks; seepärast on vaja muuta heakskiidetud rühmade nimekirja; komisjon on kätte saanud tagatised direktiivi 89/556/EMÜ artiklis 8 sätestatud nõuete täitmise kohta;
heakskiidetud tootmis- ja kogumisrühmade nimekirja otsuse 92/452/EMÜ lisas on mitu korda muudetud; seetõttu on asjakohane koondada see nimekiri ühte õigusakti, võttes arvesse kõnealuse otsuse vastuvõtmisest saadik tehtud muudatusi;
käesoleva otsusega ettenähtud meetmed on kooskõlas alalise veterinaarkomitee arvamusega,
ON VASTU VÕTNUD KÄESOLEVA OTSUSE:
Artikkel 1
Lisas loetletud embrüokogumis- ja tootmiskeskustel lubatakse koduveiste embrüoid ühendusse eksportida.
Artikkel 2
Otsuse 92/452/EMÜ lisa asendatakse käesoleva otsuse lisaga.
Artikkel 3
Käesolev otsus on adresseeritud liikmesriikidele.
Brüssel, 25. veebruar 1999

Labels: 0
3
16
6